लीबिया में संघर्ष का, बच्चों की शिक्षा पर गंभीर प्रभाव - वाटिकन न्यूज़
हिन्दी प्रसारण (25/01/2020 15:30)
लीबिया संघर्ष (AFP or licensors)
लीबिया में संघर्ष का, बच्चों की शिक्षा पर गंभीर प्रभाव
लीबिया में त्रिपोली एवं उसके आसपास बढ़ रही हिंसा का बच्चों की शिक्षा पर गंभीर असर पड़ रहा है।
यूनिसेफ, लीबिया, मंगलवार, 7 जनवरी 2020 (रेई)˸ यूनिसेफ ने कहा है कि लीबिया में बढ़ते तनाव में कुल 5 स्कूल घरों को ध्वस्त कर दिया गया है और 210 स्कूलों को बंद कर दया गया है जिनमें करीब 115,000 बच्चे पढ़ते हैं।
3 और 4 जनवरी को त्रिपोली के पूर्व में सौंग एल जुम्मा में स्कूलों पर हमले किये गये। इन हमलों से करीब 3000 विद्यार्थी प्रभावित हुए हैं।
त्रिपोली में और उसके आसपास स्कूल सुविधाओं और सुरक्षा पर हाल के हमले, हर दिन स्कूल जाने से बच्चों की जान जोखिम में डाल रहे हैं। किसी भी माता-पिता को अपने बच्चों को शिक्षित करने और उनकी सुरक्षा के बीच चयन करना मुश्किल हो गया है। सीखने और पढ़ने के लिए सुरक्षित स्थानों से अधिक, त्रिपोली में स्कूल भय के स्थान बन गए हैं।
जो बच्चे स्कूल नहीं जाते हैं, उन्हें हिंसा और लड़ने के लिए भर्ती किये जाने का खतरा होता है। शिक्षा हरेक बच्चा का एक मौलिक अधिकार है चाहे वह तनावग्रस्त क्षेत्र ही क्यों न हो। स्कूल घर पर हमला बच्चों के अधिकारों, अंतरराष्ट्रीय मानवीय कानून और मानव अधिकार का गंभीर उल्लंघन है। बच्चों को सीखने के अवसर से वंचित करना उनके कल्याण और भविष्य पर विनाशकारी प्रभाव डालेगा।
यूनिसेफ (संयुक्त राष्ट्र अंतर्राष्ट्रीय बाल आपात निधि) ने लीबिया में संघर्ष कर रहे दलों से अपील की है कि वे बच्चों की रक्षा करें, स्कूलों पर हमला करना बंद करें और नागरिकों एवं नागरिक बुनियादी ढांचों पर अंधाधुंध हमलों के साथ साथ, किसी भी तरह की हिंसा से दूर रहें।
07 January 2020, 16:54